|  |  |
| --- | --- |
|  | PATVIRTINTAPabėgėlių priėmimo centro direktoriaus įsakymu 2021 m. d. Nr. VK- |

**PABĖGĖLIŲ PRIĖMIMO CENTRAS**

**MEDICINOS PUNKTAS**

**SLAUGYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Pabėgėlių priėmimo centro (toliau – Centras)slaugytojo, darbuotojo, dirbančio pagal darbo sutartį, pareigybė priskiriama specialistų pareigybių grupei.
2. Pareigybės lygis – B.
3. Slaugytojo pareigybė reikalinga teikti skubią būtinąją medicinos pagalbą bei medicinines paslaugas Centro teritorijoje gyvenantiems užsieniečiams (toliau – pacientai).
4. Pareigybės pavaldumas – slaugytojas yra tiesiogiai pavaldus vyr. slaugytojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Slaugytojas turi atitikti šiuos specialiuosius reikalavimus:

5.1. turėti aukštesniojo arba aukštojo mokslo išsilavinimą bei būti įgijus bendrosios praktikos slaugytojo kvalifikaciją bei galiojančią licenciją;

5.2. sugebėti savarankiškai rinktis darbo metodus, naudotis šiuolaikinėmis informacijos paieškomis, perdavimo ir darbo su informacija priemonėmis;

5.3. išmanyti slaugos procesą, ligų simptomus, plitimo būdus ir jų komplikacijas, kaip jų išvengti, pagrindinių vaistų veikimo principus, vaistų laikymo sąlygas ir vartojimo būdus, asmens ir aplinkos priežiūros higienos reikalavimus;

* 1. turėti spaudą, išduotą Lietuvos Respublikos teisės aktų nustatyta tvarka;
	2. išmanyti dokumentų rengimo taisykles, gebėti taikyti praktiškai;
	3. mokėti dirbti Microsoft Office programiniu paketu;
	4. mokėti dirbti dokumentų valdymo sistema „AVILYS“, ar atitinkamai kitokia įdiegta Centre programa.
	5. mokėti vieną iš užsienio kalbų ne žemesniu nei A1 lygiu;
	6. savo profesinėje veikloje vadovautis Lietuvos Respublikos įstatymais, Lietuvos Respublikos Vyriausybės nutarimais, medicinos normomis ir kitais norminiais aktais, reglamentuojančiais medicinos paslaugų  prieglobsčio prašytojams, neteisėtiems migrantams, prieglobstį gavusiems užsieniečiams teikimo tvarką,
	7. vadovautis Lietuvos slaugytojų profesinės etikos kodeksu ir pareigybės aprašymu;
	8. gebėti dirbti komandoje, suvaldyti krizines situacijas;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Slaugytojas vykdo šias funkcijas:
	1. dirba su dokumentų valdymo sistema Avilys;
	2. pagal savo kompetenciją teikia būtinąją ir kitą medicininę pagalbą teisės aktų nustatyta tvarka;
	3. pagal savo kompetenciją kvalifikuotai teikia slaugos paslaugas bei užtikrina teikiamų asmens sveikatos priežiūros paslaugų kokybę;
	4. laikosi aseptikos ir antiseptikos, AIDS, virusinio hepatito, COVID-19 bei kitų užkrečiamųjų ar virusinių ligų profilaktikos reikalavimų;
	5. žino kenksmingus slaugytojo praktikos veiksnius, laikosi saugos darbe taisyklių;
	6. teikia skubią ir būtinąją medicinos pagalbą, tinkamai reaguoja į gyvybei pavojingas organizmo būkles;
	7. užtikrina sanitarinių - higieninių reikalavimų vykdymą;
	8. vykdo pacientų slaugymą, rūpinasi ligų profilaktika, tenkina gyvybines veiklas, esant slaugos poreikiams;
	9. propaguoja sveiką gyvenseną, ligų profilaktikos ir sveikatos išsaugojimo bei ugdymo priemones;
	10. dalyvauja įgyvendinant asmens ir visuomenės sveikatos mokymo programas;
	11. teisės aktų nustatyta tvarka tobulina profesinę kvalifikaciją, kad žinios ir įgūdžiai atitiktų praktikos reikalavimus bei mokslo įrodymais grįstas medicinos naujoves;
	12. vykdo gydytojo paskyrimus, atlieka gydymo procedūras, informuoja pacientus apie paskirtus vaistus, paaiškina jų poveikį ir galimas nepageidaujamas reakcijas, įspėja apie laikiną specialųjį režimą prieš procedūras ir po jų;
	13. skubiai informuoja gydytoją apie galimas arba kilusias komplikacijas, alergines reakcijas;
	14. stebi pacientų elgesį, fizinę ir psichikos sveikatą, atkreipia dėmesį į nebūdingus požymius, reakcijas ir nedelsiant apie tai informuoja gydytoją;
	15. pildo medicinos dokumentus, įrašytą informaciją patvirtina asmeniniu spaudu ir parašu;
	16. laikosi medicinos etikos normų, gerbia pacientų teises ir jų nepažeidžia;
	17. taiko Lietuvos Respublikoje įteisintus tyrimo, diagnostikos ir gydymo metodus;
	18. naudoja tik teisės aktų reikalavimus atitinkančius medicinos prietaisus. Užtikrina, kad medicinos prietaisai būtų laikomi, instaliuojami, naudojami ir prižiūrimi teisės aktų nustatyta tvarka ir vadovaujantis gamintojo su medicinos prietaisu pateikiama informacija;
	19. informuoja administraciją apie darbo metu gautas traumas, nelaimingus atsitikimus, ūmius susirgimus
	20. informavus gydytoją ir stovyklos socialinio darbo koordinatorių, lydi pacientus pas specialistus į kitas sveikatos paslaugas teikiančias įstaigas teisės aktuose nustatyta tvarka;
	21. dalyvauja įstaigos susirinkimuose bei pasitarimuose;
	22. savo veikloje vadovaujasi sudarytu ir Centro direktoriaus patvirtintu darbo grafiku, įstaigos nuostatais, direktoriaus įsakymais, vidaus darbo tvarkos taisyklėmis, darbuotojų saugos ir sveikatos nuostatais, gaisrinės saugos ir elektros įrenginių saugios eksploatacijos instrukcijomis;
	23. vykdo kitus teisėtus vyr. slaugytojo pavedimus pagal savo kompetenciją.

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)